Държавен вестник, бр. 35, 2014 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  35
(3) Ръководителят на одитираната орга-
низация, както и бившите ръководители на 
организацията през одитирания период могат 
да дадат писмени възражения по проекта на 
одитен доклад, предоставяйки допълнителни 
доказателства и/или допълнителни писмени 
обяснения в 14-дневен срок от връчването му.
(4) При писмено искане на ръководителя 
на одитираната организация или на бившите 
ръководители на организацията през одитира-
ния период ръководителят на отделение може 
да удължи срока по ал. 3 със 7 дни.
(5) Ръководителят на отделение изготвя 
мотивирано заключение по възраженията по 
ал. 3 в 14-дневен срок от получаването им и 
ги представя на Сметната палата за приемане 
заедно с одитния доклад.
(6) При закриване на одитирана организа-
ция проектът на одитния доклад се връчва на 
ръководителя на правоприемника. Когато не е 
определен правоприемник, проектът на одит-
ния доклад се изпраща за сведение на органа, 
взел решение за закриване на организацията.
Окончателен одитен доклад
Чл. 46. (1) Сметната палата, по предложение 
на ръководителя на отделение, въз основа на 
цялостна оценка на доказателствата и на въз-
раженията и обясненията на лицата по чл. 45, 
ако има такива, може да:
1. приеме изцяло одитния доклад;
2. приеме или отхвърли напълно или час-
тично заключението по чл. 45, ал. 5 и напра-
вените към него предложения за изменения и 
в резултат на това да приеме, измени, отмени 
изцяло или частично констатации, изводи, 
оценки и препоръки в одитния доклад;
3. отхвърли изцяло одитния доклад поради 
неотстраними пропуски и нередности в него.
(2) Когато промените в одитния доклад 
водят до изводи за нарушения, за които се 
търси по-тежка отговорност, председателят 
писмено уведомява за това ръководителя на 
одитираната организация.
(3) Ръководителят на одитираната организа-
ция може да представи допълнително писмено 
възражение по промените в констатациите, 
оценките и изводите по ал. 2 в 14-дневен срок 
от получаване на уведомлението.
(4) Сметната палата се произнася оконча-
телно по допълнително представеното възра-
жение по ал. 3.
(5) Решенията на Сметната палата не под-
лежат на обжалване.
Изпращане на одитния доклад на одитирания 
обект
Чл. 47. (1) Председателят изпраща на 
ръководителя на одитираната организация 
окончателния одитен доклад в 7-дневен срок 
от издаването му.
(2) Когато одитираната организация е второ-
степенен или от по-ниска степен разпоредител 
с бюджет, докладът по ал. 1 се изпраща и на 
първостепенния разпоредител с бюджет за 
сведение или за предприемане на конкретни 
действия в съответствие със законовите му 
правомощия.
(3) Председателят може да изпрати доклада 
и на други органи, които имат отношение към 
извършения одит, за сведение или за предпри-
емане на съответни действия.
Контрол за изпълнение на препоръките
Чл. 48. (1) Ръководителят на отделение 
организира осъществяването на навременен 
контрол за изпълнението на препоръките и 
редовно информира за това Сметната палата.
(2) Ръководителят на одитираната орга-
низация е длъжен да предприеме мерки за 
изпълнение на препоръките и да уведоми 
писмено за това съответния ръководител 
на отделение в определения в окончателния 
одитен доклад срок. Срокът за изпълнение 
на препоръките трябва да бъде съобразен с 
характера на препоръките.
(3) При неизпълнение на препоръките 
председателят изпраща доклад с предложения 
за предприемане на съответните действия от 
Народното събрание, Министерския съвет или 
общинския съвет.
Мерки при нарушения на режима на общест-
вените поръчки
Чл. 49. (1) Когато са констатирани нару-
шения на процедурите за възлагане на об-
ществени поръчки, одитният доклад в частта 
за нарушенията на процедурите се изпраща 
на Агенцията по обществени поръчки и на 
Агенцията за държавна финансова инспекция 
в 7-дневен срок от приемането на одитния 
доклад за предприемане на съответните 
действия.
(2) Одитните доклади по ал. 1, приети с 
решение на Сметната палата, представляват 
официален документ, въз основа на който 
органите на Агенцията за държавна финан-
сова инспекция образуват административно-
наказателно производство. При необходимост 
органите на Агенцията за държавна финансова 
инспекция могат да събират доказателства 
по реда на чл. 13 от Закона за държавната 
финансова инспекция, без да е необходимо 
възлагането на финансова инспекция за съ-
щия обект.
Предложение за ограничаване на разходи на 
одитирана организация
Чл. 50. (1) След издаването на окончателния 
одитен доклад, както и при отказ от заверка 
на финансов отчет, Сметната палата може 
да предложи на министъра на финансите да 
приложи чл. 107 от Закона за публичните 
финанси по отношение на одитирана органи-